Juan Fernández-eilande

Die Juan Fernández-eilande (Spaans: Archipiélago Juan Fernández) is ’n ylbevolkte eilandgroep in die Stille Oseaan wat afhanklik is van toerisme en visvangs. Dit is sowat 670 km van die Chileense kus af geleë en bestaan uit drie vulkaniese eilande: Robinson Crusoe-, Alejandro Selkirk- en Santa Clara-eiland. 

Die eilande is hoofsaaklik bekend as die plek waar die agtergelate matroos Alexander Selkirk van 1704 af langer as vier jaar gewoon het – dit was vermoedelik die inspirasie vir Daniel Defoe se boek Robinson Crusoe. Die meeste van die bewoners woon in die hoofstad, San Juan Bautista, aan die noordkus van Robinson Crusoe-eiland. Daar was in 2012 sowat 900 bewoners.

Die eilande is deel van Chili se Valparaíso-streek (wat ook Paaseiland insluit).

 Verwysings 

 Eksterne skakels 
 Amptelike webtuiste van die Juan Fernández-eilande 
 Robinson Crusoe-eiland 
 Foto's van die Juan Fernández-eilande deur W. Schipper in Travel Images

15px Hierdie artikel is vertaal uit die Engelse Wikipedia

Kategorie:Argipels
Kategorie:Vulkaniese eilande
Kategorie:Eilande in Stille Oseaan
Kategorie:Eilande van Chili
Kategorie:Afhanklike gebiede in Oseanië